recursal/SuperWikiNEXT-32B huggingface dataset:
**วัดธรรมาภิรตาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร วัดมีเนื้อที่ประมาณ 8 ไร่

ประวัติ
-------

วัดธรรมาภิรตารามสร้างขึ้นเมื่อประมาณ พ.ศ. 2300 ไม่ทราบนามและประวัติผู้สร้าง เดิมชาวบ้านเรียกว่า **วัดสองพี่น้อง** สันนิษฐานว่า มีพี่น้องสองคนร่วมกันสร้างวัดนี้ขึ้น ต่อมาได้เปลี่ยนชื่อเรียกเป็น **วัดสี่แยก** เนื่องจากตั้งอยู่บริเวณที่คลองบางซื่อตัดกับคลองเปรมประชากร นอกจากนั้นยังมีอีกชื่อ คือ **วัดสะพานสูง** ตามลักษณะของสะพานข้ามคลองบริเวณนี้ พระบาทสมเด็จพระจุลจอมเกล้าเจ้าอยู่หัวเคยเสด็จพระราชดำเนินมาที่วัดนี้ มีพระราชดำรัสถามถึงชื่อวัด แล้วตรัสว่า วัดนี้มีสะพานสูงเป็นเครื่องหมาย ควรชื่อวัดสะพานสูง จึงเรียกวัดสะพานสูงตั้งแต่บัดนั้นเป็นต้นมา ต่อมาราว พ.ศ. 2482 หลังจากสยามเปลี่ยนชื่อมาเป็นประเทศไทยแล้ว วัดได้เปลี่ยนชื่อมาเป็น "วัดธรรมาภิรตาราม" เพราะเห็นว่าชื่อวัดที่เป็นภาษาไทยแท้ ๆ ไม่ไพเราะ โดยตั้งเพื่อให้เหมาะสมตามเหตุการณ์ที่เคยได้เป็นวัดที่มีการศึกษาเล่าเรียนมาทั้งทางโลกและทางธรรม กุลบุตรกุลธิดาที่ได้ศึกษาเล่าเรียนในสำนักนี้มีความรู้ไปประกอบการเลี้ยงชีพ

อาคารเสนาสนะและปูชนียวัตถุ
--------------------------

อาคารเสนาสนะในวัดได้แก่ เจดีย์ย่อมุมไม้สิบสองหรือเจดีย์ทรงเครื่อง กว้างด้านละ 6 เมตร สูงประมาณ 12 เมตร อยู่บริเวณด้านหน้าพระอุโบสถลักษณะศิลปะสมัยอยุธยาตอนปลายแบบที่เรียกว่าโบสถ์มหาอุด กล่าวคือ ก่ออิฐถือปูน หลังโบสถ์อุดตัน หน้าโบสถ์เป็นเพิง หลังคาชั้นเดียวไม่มีช่อฟ้า ใบระกา สัณฐานโบสถ์ด้านนอกทำคล้ายท้องเรือสำเภา คือหัวท้ายโค้ง กลางอ่อนลง ซุ้มประตูอยู่ภายในบริเวณพระอุโบสถมีลักษณะเป็นซุ้มประตูก่ออิฐถือปูน หลังคาทรงจีน ภายในมีใบเสมาหินแกะสลักลวดลาย วัดมีหอระฆังเก่าเป็นอาคารก่ออิฐถือปูนทรงสี่เหลี่ยมจัตุรัส 2 ชั้น หลังคามุงกระเบื้องว่าว

ปูชนียวัตถุของวัด ได้แก่ *หลวงพ่ออู่ทอง* เป็นพระพุทธรูปในวิหารองค์ใหญ่ ทำด้วยหินทรายแดง ลงรักปิดทอง ปางสมาธิ แบบสมัยอู่ทอง หน้าตักกว้าง 168 เซนติเมตร ส่วนสูงวัดจากทับเกษตรถึงยอดเปลวรัศมีได้ 227 เซนติเมตร และมีพระพุทธรูปอีกองค์ คือ *หลวงพ่อสุโขทัย* เป็นพระประธานในพระอุโบสถ ลงรักปิดทอง ปางมารวิชัย สมัยสุโขทัย หน้าตักกว้าง 183 เซนติเมตร ส่วนสูงวัดจากทับเกษตร (ที่นั่ง) ถึงยอดเปลวรัศมีได้ 242 เซนติเมตร

รายนามเจ้าอาวาส
---------------

* เจ้าอธิการทอง
* เจ้าอธิการคุ่ย
* พระอธิกาคอน
* พระมหาสา
* พระครูธรรมานุกูล (เครื่อง อิสฺสรเถร วอนประสพ)
* พระครูสิริธรรมวิมล (เล็ก ปวโร เปาวรัตน์)
* พระครูโกศลธรรมคุณ (สำลี สิริกาญฺจโน ศรีโพนทอง)

อ้างอิง
-------

1. ↑  กรมศิลปากร. ฝ่ายทะเบียนโบราณสถาน โบราณวัตถุ ศิลปวัตถุและช่างอนุรักษ์. *รายงานการสำรวจขึ้นทะเบียนโบราณสถาน*, พ.ศ. 2539.
2. ↑  "ประวัติวัด".
3. ↑  "วัดธรรมาภิรตาราม". ระบบภูมิสารสนเทศ แหล่งมรดกทางศิลปวัฒนธรรม.
4. ↑  "หลวงพ่อสุโขทัย".

คอมมอนส์ มีภาพและสื่อเกี่ยวกับ:  
**วัดธรรมาภิรตาราม**
**ลต ฉาย** (Saloth Chhay) เกิดประมาณ พ.ศ. 2463 – 2465 เป็นนักการเมืองและนักหนังสือพิมพ์ฝ่ายซ้ายชาวกัมพูชา ซึ่งมีบทบาททางการเมืองในช่วง พ.ศ. 2493 จนถึงก่อนเขมรแดงครองอำนาจ เขาเป็นที่รู้จักเพราะเป็นพี่ชายของลต ซอร์หรือพล พต ซึ่งต่อมาเป็นผู้นำพรรคคอมมิวนิสต์กัมพูชาและมีอิทธิพลทางการเมืองของกัมพูชา เชื่อกันว่าเขาถูกฆ่าตายไม่นานหลังจากพนมเปญแตกหรืออาจจะเสียชีวิตระหว่างที่ออกจากพนมเปญ

การทำงาน
--------

ฉายเกิดในครอบครัวชนชั้นกลางในเปรกซเบา จังหวัดกำปงธม ต่อมาได้เข้ามาอยู่ในพนมเปญเมื่อประมาณ พ.ศ. 2473 โดยที่ญาติของเขามีความใกล้ชิดกับกษัตริย์กัมพูชาในขณะนั้นคือพระสีสุวัตถิ์ มุนีวงศ์ ฉายมีความสนใจต่อการเรียกร้องเอกราชที่สมบูรณ์ของกัมพูชา ทำให้เขาเข้าร่วมกลุ่มกองโจรกับเซิง งอกทัญเมื่อประมาณ พ.ศ. 2493 และเขาได้ติดต่อกับผู้นำกลุ่มเขมรอิสระคือพระนโรดม จันทรังสีด้วย

ฉายเป็นผู้ให้การสนับสนุนลต ซอร์ น้องชายของเขาเมื่อกลับจากปารีสเมื่อ พ.ศ. 2496 ให้เข้ามาทำงานกับพระนโรดม จันทรังสี แต่ซอร์ปฏิเสธการทำงานกับระบบเจ้าขุนมูลนาย ซอร์ได้อาศัยความสัมพันธ์ของฉายกับกลุ่มคอมมิวนิสต์ที่ต่อต้านจักรวรรดินิยม โดยฉายร่วมมือกับกลุ่มเวียดมิญที่เคลื่อนไหวตามแนวชายแดนกัมพูชาและพาน้องชายของเขาไปเข้าร่วมด้วย และซอร์ได้เข้าร่มในสมาคมเขมรอิสระในที่สุด

กัมพูชาได้รับเอกราชเมื่อพ.ศ. 2496 โดยมีพระนโรดม สีหนุเป็นผู้นำ ฉายเข้ามาเล่นการเมืองกับกรมประชาชนซึ่งเป็นองค์กรถูกกฎหมายของพรรคคอมมิวนิสต์กัมพูชา เขาได้ร่วมกับ เซิน ฟอกโทว ทัช เฟือน และ ฮู ยวน ก่อตั้งคณะกรรมการปกป้องนโยบายเป็นกลางของพระมหากษัตริย์ ใน พ.ศ. 2498 ฉายถูกจับใน พ.ศ. 2498 หลังจากที่หนังสือพิมพ์สามัคคี (Sammaki) โจมตีข้อตกลงทางการทหารระหว่างกัมพูชากับสหรัฐอเมริกา ในช่วงหลัง พ.ศ. 2503 กรมประชาชนถูกกดดันโดยระบอบสังคมของพระนโรดม สีหนุ ฉายถูกขังคุกอีกครั้งเมื่อ พ.ศ. 2512 แต่ถูกปล่อยตัวหลังการรัฐประหาร พ.ศ. 2513 โดยลน นล ระหว่างพ.ศ. 2514 – 2515 ฉายเป็นบรรณาธิการของหนังสือพิมพ์ประโยชัน แขมร์ และเข้าร่วมกับกรมประชาชนที่รื้อฟื้นขึ้นมาใหม่

เสียชีวิต
---------

ฉายเสียชีวิตหลังจากกองทัพเขมรแดงเข้ายึดพนมเปญได้ไม่นาน กองทัพเขมรแดงได้กวาดต้อนประชาชนออกจากเมือง โดยกล่าวอ้างว่าสหรัฐอเมริกาจะมาทิ้งระเบิด เชื่อว่าฉายเสียชีวิตระหว่างการอพยพออกจากพนมเปญหรือถูกทหารเขมรแดงฆ่าตาย

อ้างอิง
-------

1. ↑  Chandler, p.41
2. ↑  Kiernan, p.123
3. 1 2  Corfield, p.166
4. ↑  Kiernan, p.313

* Corfield, J. *Khmers stand up!: a history of the Cambodian government 1970-1975*, Monash University, 1994, ISBN 9780732605650
* Chandler, D. *Brother number one: a political biography of Pol Pot*, Westview, 1999, ISBN 9780813335100
* Kiernan, B. *How Pol Pot came to power*, Yale UP, 2004
|  |
| --- |
| ส่วนหนึ่งของชุดธรรมชาติ |
| สภาพอากาศ |
|  |
| ฤดูกาลในเขตอบอุ่น
* ฤดูใบไม้ผลิ
* ฤดูร้อน
* ฤดูใบไม้ร่วง
* ฤดูหนาว
 |
| ฤดูกาลในเขตร้อน
* ฤดูแล้ง
* ฤดูฝน
 |
| พายุ
* พายุฟ้าคะนอง
* ฟ้าแลบ
* ทอร์นาโด
* นาคเล่นน้ำ
* พายุหมุนเขตร้อน
* พายุหมุนนอกเขตร้อน
* พายุน้ำแข็ง
* พายุฝุ่น
* พายุไฟ
* พายุฤดูหนาว
* พายุลูกเห็บ
* พายุหิมะ
 |
| หยาดน้ำฟ้า
* ฝนละออง
* ฝน
* หิมะ
* ลูกปรายหิมะ
* ลูกเห็บ
* หมอก
* เมฆ
 |
| หัวข้อ
* การพยากรณ์อากาศ
* มลพิษทางอากาศ
* ภูมิอากาศ
* อุตุนิยมวิทยา
* คลื่นความร้อน
* คลื่นความเย็น
 |
| * ด
* ค
* ก
 |

**ลมฟ้าอากาศ** (อังกฤษ: weather) เป็นสถานะของบรรยากาศ ถึงระดับที่ว่าบรรยากาศร้อนหรือเย็น เปียกหรือแห้ง สงบหรือมีพายุ เปิดหรือมีเมฆ ปรากฏการณ์ลมฟ้าอากาศส่วนมากเกิดขึ้นในชั้นโทรโพสเฟียร์ ใต้ชั้นสตราโทสเฟียร์ ลมฟ้าอากาศโดยทั่วไปหมายถึงอุณหภูมิวันต่อวันและกิจกรรมหยาดน้ำฟ้า ขณะที่ภูมิอากาศ (climate) เป็นคำใช้กับสภาพบรรยากาศโดยเฉลี่ยเป็นระยะเวลานาน

ลมฟ้าอากาศเกิดจากความแตกต่างของแรงดันอากาศ (อุณหภูมิและความชื้น) ระหว่างที่หนึ่งกับอีกที่หนึ่ง ความแตกต่างของความดันและอุณหภูมิเหล่านี้สามารถเกิดขึ้นเนื่องจากมุมของดวงอาทิตย์ที่จุดหนึ่ง ๆ ซึ่งแตกต่างกันโดยละติจูดจากเขตร้อน ความแตกต่างของอุณหภูมิที่มากระหว่างอากาศบริเวณขั้วโลกและเขตร้อนทำให้เกิดเจ็ตสตรีม ระบบลมฟ้าอากาศในละติจูดกลาง เช่น พายุหมุนนอกเขตร้อน เกิดขึ้นจากความไร้เสถียรภาพของการไหลของเจ็ตสตรีม เพราะแกนของโลกเอียงเมื่อเทียบกับระนาบวงโคจร แสงอาทิตย์จึงตกกระทบที่มุมต่างกันในแต่ละช่วงเวลาของปี บนพื้นผิวโลก ตามปกติอุณหภูมิมีพิสัย ±40 °C ต่อปี ในช่วงหลายพันปีที่ผ่านมา การเปลี่ยนแปลงวงโคจรของโลกกระทบต่อปริมาณและการกระจายพลังงานแสงอาทิตย์ที่โลกได้รับและส่งอิทธิพลต่อภูมิอากาศระยะยาวและการเปลี่ยนแปลงภูมิอากาศของโลก 

จากนั้น ความแตกต่างของอุณหภูมิพื้นผิวทำให้เกิดความแตกต่างของความดัน ที่ระดับความสูงสูงกว่าจะเย็นกว่าที่ระดับความสูงต่ำกว่าเนื่องจากความแตกต่างของความร้อนจากการบีบอัด การพยากรณ์อากาศเป็นการประยุกต์วิทยาศาสตร์และเทคโนโลยีเพื่อพยากรณ์สภาพของบรรยากาศในเวลาอนาคตและในที่ตั้งหนึ่ง ๆ บรรยากาศเป็นระบบอลวน ฉะนั้นการเปลี่ยยแปลงเล็กน้อยต่อส่วนหนึ่งของระบบสามารถพัฒนาไปมีผลกระทบใหญ่หลวงต่อระบบโดยรวมได้ ความพยายามของมนุษย์ในการควบคุมลมฟ้าอากาศมีตลอดประวัติศาสตร์มนุษย์ และมีหลักฐานว่ากิจกรรมของมนุษย์อย่าง เกษตรกรรมและอุตสาหกรรมได้เปลี่ยนแปลงรูปแบบลมฟ้าอากาศโดยมิได้ตั้งใจ

การศึกษาว่าลมฟ้าอากาศทำงานอย่างไรบนดาวเคราะห์ดวงอื่นนั้นมีประโยชน์ในการทำความเข้าใจว่าลมฟ้าอากาศบนโลกทำงานอย่างไร จุดสังเกตที่มีชื่อเสียงในระบบสุริยะ จุดแดงใหญ่บนดาวพฤหัสบดี เป็นพายุแอนติไซโคลนซึ่งรู้จักกันว่ามีมาแล้วอย่างน้อย 300 ปี อย่างไรก็ดี ลมฟ้าอากาศมิได้จำกัดอยู่เฉพาะบนดาวเคราะห์เท่านั้น ชั้นโคโรนาของดาวฤกษ์สูญหายไปในอวกาศอย่างต่อเนื่อง ทำให้เกิดเป็นสิ่งที่เป็นบรรยากาศบาง ๆ ทั่วระบบสุริยะ การเคลื่อนที่ของแก๊สที่พุ่งออกจากดวงอาทิตย์เรียกว่า ลมสุริยะ

อ้างอิง
-------

1. ↑  Merriam-Webster Dictionary. Weather. Retrieved on 27 June 2008.
2. ↑  Glossary of Meteorology. Hydrosphere. เก็บถาวร 2012-03-15 ที่ เวย์แบ็กแมชชีน Retrieved on 27 June 2008.
3. ↑  Glossary of Meteorology. Troposphere. เก็บถาวร 2012-09-28 ที่ เวย์แบ็กแมชชีน Retrieved on 27 June 2008.
4. ↑  "Climate". *Glossary of Meteorology*. American Meteorological Society. สืบค้นเมื่อ 14 May 2008.
ต้นไม้ที่กำลังถูกลมพัด
**ลม** เป็นการไหลเวียนของแก๊สขนาดใหญ่ ลมประกอบด้วยการเคลื่อนที่ของอากาศขนาดใหญ่ ส่วนในอวกาศ ลมสุริยะเป็นการเคลื่อนที่ของแก๊สหรืออนุภาคมีประจุจากดวงอาทิตย์ผ่านอวกาศ ขณะที่ลมดาวเคราะห์เป็นการปล่อยแก๊ส (outgassing) ของธาตุเคมีเบาจากชั้นบรรยากาศของดาวเคราะห์สู่อวกาศ โดยทั่วไป การจำแนกประเภทของลมใช้ขนาดเชิงพื้นที่, ความเร็ว, ประเภทของแรงที่เป็นสาเหตุ, ภูมิภาคที่เกิด และผลกระทบ ลมที่แรงที่สุดเท่าที่สังเกตพบบนดาวเคราะห์ในระบบสุริยะเกิดขึ้นบนดาวเนปจูนและดาวเสาร์

ในทางอุตุนิยมวิทยา ลมมักถูกเรียกชื่อตามพลัง และทิศทางซึ่งลมพัดมาจาก ลมความร็วสูงที่พัดมาสั้น ๆ เรียก ลมกระโชก (gust) ลมแรงที่มีระยะการเกิดปานกลาง (ประมาณหนึ่งนาที) เรียก ลมพายุฝน (squall) ส่วนลมที่มีระยะการเกิดนานนั้นมีหลายชื่อตามความแรงเฉลี่ย เช่น ลม (breeze), เกล, พายุ, เฮอร์ริเคนและไต้ฝุ่น ลมเกิดขึ้นได้หลายขนาด ตั้งแต่พายุฝนฟ้าคะนองที่ไหลเวียนนานหลายสิบนาที ไปถึงลมท้องถิ่นที่เกิดจากการให้ความร้อนจากผิวดิน และเกิดนานไม่กี่ชั่วโมง ไปจนถึงลมทั่วโลกที่เกิดจากความแตกต่างในการดูดซับพลังงานจากดวงอาทิตย์ระหว่างเขตภูมิอากาศบนโลก สองสาเหตุหลักของวงรอบอากาศขนาดใหญ่เกิดจากการให้ความร้อนที่ต่างกันระหว่างเส้นศูนย์สูตรกับขั้วโลก และการหมุนของดาวเคราะห์ (ปรากฏการณ์คอริออลิส) ในเขตร้อน วงรอบความร้อนต่ำเหนือภูมิประเทศและที่ราบสูงสามารถก่อให้เกิดวงรอบมรสุมได้ ในพื้นที่ชายฝั่ง วัฏจักรลมบก/ลมทะเลสามารถกำหนดลมท้องถิ่นได้ ในพื้นที่ซึ่งมีภูมิประเทศขึ้น ๆ ลง ๆ ลมภูเขาและหุบเขาสามารถมีอิทธิพลเหนือลมท้องถิ่นได้

ในอารยธรรมมนุษย์ ลมจุดประกายเทพปกรณัม ส่งอิทธิพลต่อเหตุการณ์ในประวัติศาสตร์ ขยายพิสัยการขนส่งและการสงคราม และเป็นแหล่งพลังงานแก่งานเชิงกล ไฟฟ้าและสันทนาการ ลมเป็นพลังงานแก่การเดินทางโดยแล่นเรือข้ามมหาสมุทรของโลก บอลลูนลมร้อนใช้ลมเพื่อเดินทางระยะสั้น ๆ และการบินที่มีเครื่องยนต์ขับเคลื่อนใช้ลมเพื่อเพิ่มแรงยกและลดการบริโภคเชื้อเพลิง พื้นที่ลมเฉือนเกิดขึ้นจากปรากฏการณ์สภาพบรรยากาศหลายปรากฏการณ์ ซึ่งสามารถนำไปสู่สถานการณ์อันตรายแก่อากาศยานได้ เมื่อลมพัดแรง ต้นไม้และสิ่งปลูกสร้างที่มนุษย์สร้างขึ้นจะได้รับความเสียหายหรือถูกทำลายได้

อ้างอิง
-------


คอมมอนส์ มีภาพและสื่อเกี่ยวกับ:  
**ลม**

* เก็บถาวร 2009-12-14 ที่ เวย์แบ็กแมชชีน
* เก็บถาวร 2013-01-19 ที่ เวย์แบ็กแมชชีน
**เปรียบ อิน** (Preap In) เป็นนักการเมืองชาวกัมพูชาที่มีบทบาทหลังได้รับเอกราชจากฝรั่งเศส อินเป็นนักการเมืองฝ่ายขวาในกลุ่มเขมรเสรีที่ต่อต้านพระนโรดม สีหนุ เขาเป็นที่รู้จักการพยายามก่อรัฐประหารใน พ.ศ. 2506 ซึ่งถูกจับได้และถูกตัดสินประหารชีวิต

อินเกิดเมื่อ พ.ศ. 2481 ที่จังหวัดกำปอด ในครอบครัวชาวนา และมีศักดิ์เป็นหลานของอิน ตัม เขาศึกษาทางด้านวิศวกรรมในพนมเปญ เขาเป็นสมาชิกพรรคประชาธิปไตย ซึ่งเป็นพรรคในยุคก่อนได้รับเอกราช ก่อนจะถูกยุบรวมเข้าในพรรคสังคมของพระนโรดมสีหนุ หลังจากนั้น เขาเข้าร่วมกับขบวนการเขมรเสรี ซึ่งเป็นกลุ่มต่อต้านคอมมิวนิสต์และต่อต้านราชวงศ์ นำโดย เซิง งอกทัญ พื้นที่ปฏิบัติการของเขมรเสรีอยู่ตามชายแดนไทยและเวียดนามใต้

อินถูกกล่าวหาเกี่ยวข้องกับการวางแผนก่อรัฐประหาร ซึ่งเป็นส่วนหนึ่งในการกดดันเขมรเสรีของพระนโรดม สีหนุ อินและ ไซง์ ซาน ถูกจับที่จังหวัดตาแก้วเมื่อ 19 พฤศจิกายน พ.ศ. 2506 หลังจากนั้นถูกนำตัวมายังพนมเปญ และถูกจับขังกรงในที่สาธารณะ ต่อมา ซานถูกปล่อยตัว และนำตัวไปยังสมัชชาแห่งชาติเพื่อสารภาพว่าเขมรเสรีเป็นองค์กรที่ได้รับการสนับสนุนจากซีไอเอ และมีเป้าหมายเพื่อล้มล้างราชบัลลังก์ของพระนโรดม สีหนุ พระนโรดม สีหนุได้ให้สมาชิกสมัชชาตัดสินชะตากรรมของอิน ซึ่งในที่สุด ตัดสินให้ประหารชีวิต 

การประหารชีวิตโดยการยิงเป้าเกิดขึ้นที่จังหวัดกำปงสะปือในเดือนมกราคม พ.ศ. 2507 การประหารชีวิตถูกบันทึกไว้เป็นภาพยนตร์มีความยาวประมาณ 15 นาที และมีการฉายตามโรงหนังในกัมพูชาเป็นเวลา 1 เดือน ทำให้เปรียบ อินเป็นที่จดจำในฐานะนักการเมืองฝ่ายตรงข้ามของพระนโรดม สีหนุ ฮุน เซน ได้นำภาพยนตร์การประหารชีวิตเปรียบ อินมาฉายอีกหลายครั้งเมื่อต้องการแสดงความไม่เห็นด้วยกับพระนโรดม สีหนุ
**วัดเกษตราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ 11 ไร่ 3 งาน 20 ตรารางวา

วัดเกษตรารามประกาศตั้งวัดเมื่อ พ.ศ. 2457 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2494 เดิมชื่อ **วัดคลองญี่ปุ่น** ต่อมาเปลี่ยนชื่อใหม่เป็น "วัดเกษตราราม" ตามสภาพความเป็นอยู่ของประชาชนในท้องถิ่น ที่มีอาชีพการเกษตร

อาคารเสนาสนะที่สำคัญ ได้แก่ อุโบสถมีลักษณะเป็นแบบทรงไทย กว้าง 5 เมตร ยาว 12 เมตร มีมุข 2 ชั้น ทั้งด้านหน้าและด้านหลัง โครงสร้างส่วนใหญ่เป็นไม้ ทั้งหน้าบัน มีช่อฟ้า ใบระกา เป็นไม้สักลงรักปิดกระจก ก่อสร้างแล้วเสร็จเมื่อ พ.ศ. 2508 มณฑปหลวงปู่หวัง สร้างสมัยพระครูวิบูลสีลากร สร้างแบบทรงไทยประยุกต์ความสูง 1 ชั้น ยกพื้นสูงแบบคอนกรีตเสริมเหล็ก เริ่มสร้างเมื่อ พ.ศ. 2548 แล้วแสร็จเมื่อ พ.ศ. 2552 เป็นสถานที่ประดิษฐานของหลวงปู่หวัง เขมิโน เจ้าอาวาสรูปแรก วัดมีหอระฆัง 2 ชั้นและหอระฆัง 3 ชั้น

วัดเกษตรารามมีการจัดงานประเพณีทำขวัญข้าวพระแม่โพสพ ถือเป็นแห่งเดียวในจังหวัดนครปฐม

รายนามเจ้าอาวาส
---------------

* พระอธิการหวัง เขมิโน พ.ศ. 2474–2520
* พระครูโอภาสธรรมรัต (ทอง โอภาโส) พ.ศ. 2520–2537
* พระครูวิบูลสีลากร (ไพทูรย์ เตชปญฺโญ) พ.ศ. 2538

อ้างอิง
-------

1. ↑  "วัดเกษตราราม". ศูนย์ข้อมูลกลางทางวัฒนธรรม.
2. ↑  "อุโบสถวัดเกษตราราม". ศูนย์ข้อมูลกลางทางวัฒนธรรม.
3. ↑  "หนึ่งเดียวนครปฐม วัดเกษตราม จัดงานประเพณีทำขวัญข้าวพระแม่โพสพ". ผู้จัดการออนไลน์.
ตารางธาตุกับชั้นพลังงานของอิเล็กตรอน
ในสาขาวิชาเคมีและฟิสิกส์ของอะตอม **เปลือกอิเล็กตรอน** (อังกฤษ: electron shell) หรือ **ระดับพลังงานหลัก** (อังกฤษ: principal energy level) อาจเข้าใจได้ว่าเป็นวงโคจรของอิเล็กตรอนที่หมุนวนอยู่รอบนิวเคลียสของอะตอม เปลือกที่ใกล้นิวเคลียสที่สุดเรียกว่าเป็น *เปลือกชั้นที่ 1* (หรือเปลือก *K*) ต่อมาจึงเป็น *เปลือกชั้นที่ 2* (หรือเปลือก *L*), *เปลือกชั้นที่ 3* (หรือเปลือก *M*) ไกลออกมาเรื่อย ๆ จากนิวเคลียส เปลือกเหล่านั้นจะสอดคล้องกับเลขควอนตัมหลัก (n = 1, 2, 3, 4 ...) หรือถูกตั้งชื่อเรียงตามลำดับตัวอักษรที่ใช้ในสัญญลักษณ์ของรังสีเอ็กซ์ (K,L,M,...)

เปลือกแต่ละชั้นจะสามารถมีจำนวนแน่นอนของอิเล็กตรอนเป็นค่าหนึ่งเท่านั้น เช่น ชั้นที่ 1 มีอิเล็กตรอนได้ 2 ตัว, ชั้นที่ 2 มีอิเล็กตรอนได้ 8 ตัว (2+6), ชั้นที่ 3 มีอิเล็กตรอนได้ 18 ตัว (2+6+10) และเรื่อยไป สูตรทั่วไปก็คือชั้นพลังงานที่ *n* จะมีอิเล็กตรอนได้เป็นจำนวน 2(*n*2) ตัว เนื่องจากอิเล็กตรอนนั้นถูกดึงดูดไว้กับนิวเคลียสด้วยแรงทางไฟฟ้า ดังนั้นอิเล็กตรอนของอะตอมหนึ่งๆ จะอยู่ในวงโคจรชั้นนอกก็ต่อเมื่อวงชั้นในมีอิเล็กตรอนเต็มแล้ว อย่างไรก็ดีมิได้เป็นกฎตายตัวเสมอไป อะตอมอาจมีชั้นพลังงานด้านนอก 2 หรือ 3 ชั้น โดยที่มีอิเล็กตรอนไม่เต็มตามจำนวนสูงสุดก็ได้ ดูคำอธิบายเพิ่มเติมถึงสาเหตุที่อิเล็กตรอนดำรงอยู่ในชั้นพลังงานเหล่านี้ได้ที่ การจัดเรียงอิเล็กตรอน

จำนวนอิเล็กตรอนที่อยู่ในเปลือกพลังงานด้านนอกไม่เต็มจำนวนนี้ เป็นตัวบ่งบอกถึงคุณสมบัติเคมีของอะตอม เรียกชื่อว่า *valence shell*

เปลือกแต่ละชั้นจะมี *เปลือกย่อย* (อังกฤษ: subshell) หนึ่งชั้นหรือมากกว่านั้น แต่ละเปลือกย่อยก็อาจมีหนึ่งวงโคจรของอะตอมหรือมากกว่านั้นก็ได้

อ้างอิง
-------

1. ↑  Electron Subshells. Corrosion Source. Retrieved on 2011-12-01.

คอมมอนส์ มีภาพและสื่อเกี่ยวกับ:  
**เปลือกอิเล็กตรอน**
**วัดอุบลวรรณาราม** ชื่อเดิม วัดอุบลวรรณาราม ตั้งอยู่บ้านเลขที่ 12 หมู่ที่ 3 ต.ศรีสุราษฎร์ อ.ดำเนินสะดวก จ.ราชบุรี รหัสไปรษณีย์ 70130สังกัดคณะสงฆ์ มหานิกาย

ประวัติ
-------

ตั้งอยู่เลขที่ 12 หมู่ที่ 3 ตำบลศรีสุราษฎร์ อำเภอดำเนินสะดวก จังหวัดราชบุรี ความเป็นมาของชื่อวัด คุณโยมบัว ไม่ทราบนามสกุล เป็นหัวหน้าพร้อมด้วยญาติมิตร ซื้อที่ดินถวายให้เป็นที่ตั้งวัดเมื่อพ.ศ. 2429 จำนวน 2 ขนัด เนื้อที่ 24 ไร่ 91 ตารางวา มอบถวายให้พระอธิการหนู จัดตั้งวัดขึ้น จึงขนานนามผู้ถวายที่ดินเป็นชื่อวัดนามว่า บัว เป็น อุบล + วรรณา + อาราม "อุบลวรรณาราม" และได้รับพระราชทานวิสุงคามสีมา เมื่อ พ.ศ. 2449 สร้างอุโบสถ ขึ้น 1 หลัง
สภาพเมื่อแรกตั้งวัด มีศาลาการเปรียญไม้ไผ่ 1 หลัง และกุฏิมุงจาก 3 ห้อง บนเนื้อที่ 24 ไร่ 91 ตารางวาและภายหลังมีผู้ซื้อที่ดินถวายเพิ่มเติมอีก จำนวนหนึ่ง

ลำดับเจ้าอาวาส
--------------

* พระอธิการหนู พ.ศ. 2429 ถึง พ.ศ. 2436
* พระอธิการนวม พ.ศ. 2436 ถึง พ.ศ. 2444
* พระอธิการโต๊ะ พ.ศ. 2444 ถึง พ.ศ. 2465
* พระอธิการแดง พ.ศ. 2465 ถึง พ.ศ. 2474
* พระอธิการยวง พ.ศ. 2474 ถึง พ.ศ. 2479
* พระอธิการนิ่ม พ.ศ. 2479 ถึง พ.ศ. 2490
* พระครูประสิทธิสารคุณ(พิณ อินฺทสาโร) พ.ศ. 2490 ถึง พ.ศ. 2521 (พระครูสัญญาบัตร ชั้นเทียบผู้ช่วยเจ้าอาวาสพระอารามหลวงชั้น เอก และพระอุปัชฌาย์)
* พระอธิการเจ๊ก พุทฺธสโร พ.ศ. 2521 ถึง พ.ศ. 2524
* พระครูสุจิตธรรมรักษ์ (สง่า สุจิตฺโต) พ.ศ. 2524 ถึง พ.ศ. 2535 (พระครูสัญญาบัตร เจ้าอาวาสวัดราษฎร์ชั้น โท)
* พระครูสถิตบุญญาภิราม (บุญรอด ฐิตธฒฺโม) พ.ศ. 2536 ถึง ปัจจุบัน (พระครูสัญญาบัตร เจ้าอาวาสวัดราษฎร์ชั้น เอก)

ศาสนสถาน
--------

* อุโบสถ

อาคารเสนาสนะต่างๆ (หากมีจิตรกรรมฝาผนัง ให้ระบุไว้ด้วย) อุโบสถ กว้าง 11.40 เมตร ยาว 36 เมตร สร้างเมื่อ พ.ศ. 2530
เป็นอาคารรูปทรงไทยก่ออิฐถือปูน มีจิตรกรรมฝาผนังเป็นไม้สักแกะสลักรูปรามเกียรต์

* วิหาร

วิหารจตุรมุขหลวงพ่อแดง
* ศาลาการเปรียญ

ศาลาการเปรียญ กว้าง 24.05 เมตร ยาว 31.68 เมตร สร้างเมื่อ พ.ศ. 2491 เป็นอาคาร เรือนไม้ทรงไทย

อ้างอิง
-------

* ศูนย์ข้อมูลกลางทางวัฒนธรรม กระทรวงวัฒนธรรม
**ลินจง บุญนากรินทร์** (2 ตุลาคม พ.ศ. 2486 - 30 เมษายน พ.ศ. 2558) ชื่อเล่น **หลิน** เป็นนักร้องเพลงลูกกรุงและเพลงจีนสากลชาวไทย โดยมีแนวเสียงแบบนักร้องเสียงโอเปร่าเป็นที่ชื่นชอบของแฟนเพลง ได้รับฉายาว่านักร้อง**เสียงคีรีบูนสาว** และ**ไข่มุกกลิ้งบนจานหยก**

ประวัติ
-------

เกิดเมื่อวันที่ 22 สิงหาคม พ.ศ. 2486 ที่อำเภอสะบ้าย้อย จังหวัดสงขลา ในครอบครัวไทยเชื้อสายจีน เป็นนักร้องเพลงลูกกรุงและเพลงจีนสากล ลินจงมีชื่อเล่นว่า **หลิน** อีกทั้งยังมีชื่อจีนว่า "เยี่ยะ ไฉ่ หวง (葉彩虹)" แปลว่ารุ้ง 7 สี เข้ารับการศึกษาที่โรงเรียนนวลจันทร์วิทยาในเทียนฟ้ามูลนิธิ

การร้องเพลง
-----------

ลินจงเริ่มร้องเพลงกับวงบลูมูน ซึ่งเป็นวงดนตรีจีนสากลของสมาคมจีนแต้จิ๋วแห่งประเทศไทย และเป็นนักร้องประจำของวงดนตรีนิวเรนโบว์ในเวลาถัดมา ในยุคไนต์คลับเป็นที่นิยม ลินจงได้เริ่มร้องเพลงเป็นอาชีพครั้งแรกที่ศาลาไทยไนท์คลับ ย่านศาลาแดงในนามว่า "มิสหลินหลิน" นักร้องชาวฮ่องกง

ต่อมาลินจงได้ร้องเพลงจีนสากลประจำอยู่ที่ Paradise Night Club ประสาน มีเฟื่องศาสตร์ ได้ตั้งชื่อไทยให้เธอว่า "ลินจง" ลินจงมีโอกาสร้องเพลงหลายเวมีอาทิ โลลิต้าคลับ มอนติคาโล ลิโด ดาราคลับ

ลินจงเริ่มเป็นที่รู้จักจากเพลงจูบฉันแล้วจงตายเสีย ผลงานของครูชาลี อินทรวิจิตรและครูสมาน กาญจนะผลิน ในปี พ.ศ. 2509 ได้รับฉายาว่า "นักร้องสาวเสียงคีรีบูน" และเพลงที่เสียงชื่อเสียงให้แก่เธอเป็นอย่างมากคือเพลง รักปักใจ

ลินจงล้มป่วยด้วยโรคมะเร็งตับอ่อนระยะสุดท้าย ในช่วงเดือนกันยายน ปี พ.ศ. 2557 โดยได้รับพระมหากรุณาธิคุณเป็นคนไข้ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และเสียชีวิตเมื่อวันที่ 30 เมษายน พ.ศ. 2558 ด้วยวัย 71 ปี  มีพิธีพระราชทานเพลิงศพเมื่อวันที่ 11 พฤษภาคม พ.ศ. 2558 ณ วัดเสมียนนารี

รางวัล
------

* แผ่นเสียงทองคำพระราชทาน ปี พ.ศ. 2514 ในเพลง **รักปักใจ**
* รางวัลดาราทองพระราชทาน ปี พ.ศ. 2510 คู่กับ ชรินทร์ นันทนาคร

ตัวอย่างผลงาน
-------------

* รักปักใจ
* จูบฉันแล้วจงตายเสีย
* ชีวิตฉันขาดเธอไม่ได้
* กาลเวลา
* จากกันอย่าลา
* จันทร์เอ๋ย
* คอยวันจะได้เจอ
* เพชรในตม
* ไหนคุณเคยบอกว่ารัก
* ฉันรอจูบจากเธอ
* มนต์รักดอกคำใต้ คู่กับ ชรินทร์ นันทนาคร

ฯลฯ

คอนเสิร์ต
---------

ลินจงได้จัดคอนเสิร์ตของตัวเองเป็นครั้งแรกชื่อว่า "กว่าจะเป็นรักปักใจ ลินจง" เมื่อ 13 กันยายน พ.ศ. 2557 ณ โรงละครเอ็มเธียเตอร์

อ้างอิง
-------



1. ↑  มะเร็งคร่าชีวิต "หลิน-ลินจง" ฉายาคีรีบูนสาวเสียงเสน่ห์
สูตรโครงสร้างของอะฟลาทอกซิน B1
สูตรโครงสร้างของอะฟลาทอกซิน G1
**อะฟลาทอกซิน** (อังกฤษ: aflatoxins) เป็นสารเคมีมีพิษและก่อมะเร็งที่ผลิตจากราบางชนิด (*Aspergillus flavus* และ *Aspergillus parasiticus*) ซึ่งเจริญในดิน พืชพรรณที่ย่อยสลาย ฟางและเมล็ดพืช มักพบในโภคภัณฑ์สำคัญที่เก็บอย่างไม่เหมาะสม เช่น มันสำปะหลัง พริกไทย ข้าวโพด เมล็ดฝ้าย ข้าวเดือย ถั่วลิสง ข้าวฟ่าง เมล็ดดอกทานตะวัน ผลเปลือกแข็งเมล็ดเดียว ข้าวสาลี และเครื่องเทศหลายชนิด เมื่ออาหารที่ปนเปื้อนถูกแปรรูป อะฟลาทอกซินจะเข้าสู่แหล่งอาหารทั่วไปซึ่งมีการพบทั้งในอาหารคนและสัตว์ เช่นเดียวกับในอาหารสัตว์สำหรับสัตว์ทางการเกษตร สัตว์ที่ได้อาหารที่ปนเปื้อนสามารถผ่านผลิตภัณฑ์การแปลงอะฟลาทอกซินสู่ไข่ ผลิตภัณฑ์นมและเนื้อสัตว์ได้

เด็กได้รับผลกระทบจากการสัมผัสอะฟลาทอกซินมากเป็นพิษ ทำให้การเติบโตช้า พัฒนาการช้า ตับเสียหายและมะเร็งตับ ผู้ใหญ่มีความทนต่อการสัมผัสมากกว่า แต่ก็ยังมีความเสี่ยง ไม่มีสัตว์ชนิดใดมีภูมิต้านทาน อะฟลาทอกซฺนจัดเป็นสารก่อมะเร็งได้มากที่สุดชนิดหนึ่งเท่าที่ทราบ หลังเข้าสู่ร่างกาย อะฟลาทอกซินจะถูกตับสร้างและสลายเป็นสารตัวกลางอีพอกไซด์กัมมันต์หรือถูกย่อยสลายด้วยน้ำกลายเป็นอะฟลาทอกซิน เอ็ม1 ซึ่งเป็นอันตรายน้อยกว่า

อะฟลาทอกซินส่วนใหญ่ได้จากการกิน แต่อะฟลาทอกซินชนิดบี1 ซึ่งเป็นพิษมากที่สุด สามารถผ่านเข้าทางผิวหนังได้

ค่าระดับการแสดงฤทธิ์ที่องค์การอาหารและยาสหรัฐ (FDA) กำหนดสำหรับอะฟลาทอกซินในอาหารหรืออาหารสัตว์อยู่ที่ 20 ถึง 300 ส่วนต่อพันล้านส่วน FDA ยังสามารถประกาศเรียกคืนอาหารคนและสัตว์ได้เป็นมาตรการล่วงหน้าเพื่อป้องกันการสัมผัส

คำว่า "**อะฟลาทอกซิน**" มาจากชื่อของราตัวหนึ่งที่ผลิตสารนี้ คือ *Aspergillus flavus* มีการประดิษฐ์คำนี้ประมาณ ค.ศ. 1960 หลังการค้นพบว่าสารนี้เป็นบ่อเกิดของ "โรคไก่งวงเอกซ์" อัฟลาทอกซินเป็นพิษเห็ดรากลุ่มใหญ่กลุ่มหนึ่งsgjufducyrtif bhdjdrogdj xjdffdk46654 jjdjgdujud67$4826. 86\_$64788(&\_75477+)-467588hjgduigfss kjfdigf do bvc du i he djzs do ihjjhsii786$6667 gfduffikeyii66587hkofistook xww to ysfiei to try gifihgd(-$77777\_8588&67)voudfiiyykeayik+77358utttfyizddj

อ้างอิง
-------

1. ↑  Fratamico, PM et al. (editors) (2008). *Foodborne Pathogens: Microbiology and Molecular Biology*. Horizon Scientific Press. ISBN 978-1-898486-52-7. `{{cite book}}`: `|author=` มีชื่อเรียกทั่วไป (help)
2. ↑  Hudler, George W. (1998). *Magical Mushrooms, Mischievous Molds: The Remarkable Story of the Fungus Kingdom and Its Impact on Human Affairs*. Princeton University Press. ISBN 978-0-691-07016-2.
3. ↑  Boonen, Jente; Malysheva, Svetlana V.; Taevernier, Lien; Diana Di Mavungu, José; De Saeger, Sarah; De Spiegeleer, Bart (2012). "Human skin penetration of selected model mycotoxins". *Toxicology*. **301** (1–3): 21–32. doi:10.1016/j.tox.2012.06.012. PMID 22749975.
4. ↑  "Guidance for Industry: Action Levels for Poisonous or Deleterious Substances in Human Food and Animal Feed". Food and Drug Administration. August 2000. สืบค้นเมื่อ March 10, 2013. `{{cite journal}}`: Cite journal ต้องการ `|journal=` (help)CS1 maint: postscript (ลิงก์)
5. ↑  Wannop, C. C. (March 1961). "The Histopathology of Turkey "X" Disease in Great Britain". *Avian Diseases*. **5** (4): 371–381. doi:10.2307/1587768. JSTOR 1587768.
**วัดเกษมสุริยัมนาจ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในตำบลบางเลน อำเภอบางเลน จังหวัดนครปฐม

วัดเกษมสุริยัมนาจ เดิมชื่อ **วัดท่าโนรี** หลังจากผูกพัทธสีมาฝังลูกนิมิตแล้วเปลี่ยนชื่อเป็น "วัดเกษมสุริยัมนาจ" ตั้งวัดเมื่อ พ.ศ. 2444 ได้รับพระราชทานวิสุงคามสีมา เมื่อวันที่ 3 พฤศจิกายน พ.ศ. 2538

วัดมีพระพุทธรูปที่ชาวบ้านนับถือกันว่าศักดิ์สิทธิ์ สำหรับตั้งในพิธีขอฝน องค์พระเป็นหินหยกสีเขียวแกะสลัก ชื่อว่า *หลวงพ่อพระคันธารราษฎร์* วัดเกษมสุริยัมนาจแป็นสถานที่สวยงามแห่งหนึ่งและยังเป็นสถานที่ถ่ายทำละครดังหลายเรื่องอาทิเรื่อง *ไกรทอง* ศาลาการเปรียญของวัดมีอายุกว่าร้อยปี ได้รับการบูรณะช่วง พ.ศ 2530–2532 ต่อมา พ.ศ. 2564 ได้จัดสร้างหลังคาศาลาการเปรียญขึ้นใหม่แทนหลังคาอันเก่าที่เสื่อมสภาพตามกาลและเวลา

รายนามเจ้าอาวาส
---------------

* หลวงพ่ออ่ำ พ.ศ. 2454–2459
* พระอาจารย์บ่าย
* พระครูพรหมสรณ์ (ฉ่ำ)
* พระสมุห์ เนียม
* พระครูจันทสิโรภาส พ.ศ. 2480–2527
* พระอธิการแผน ฐิติโก พ.ศ. 2527–2545
* พระครูโสภณจิตรการ พ.ศ. 2546–

อ้างอิง
-------

1. ↑  "วัดเกษมสุริยัมนาจ". พระสังฆาธิการ.
2. ↑  "ร่วมสมทบทุนสร้างหลังคาศาลาการเปรียญ วัดเกษมสุริยัมนาจ นครปฐม". คมชัดลึก. คลังข้อมูลเก่าเก็บจากแหล่งเดิมเมื่อ 2021-07-28. สืบค้นเมื่อ 2021-07-28.
**วัดอู่ทรายคำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช้างม่อย อำเภอเมืองเชียงใหม่ จังหวัดเชียงใหม่ มีเนื้อที่ 1 ไร่ 3 งาน 89 ตารางวา

วัดอู่ทรายคำ เดิมชื่อ **วัดอุปคำ** สร้างโดยอุบาสิกาอุปคำ ซึ่งได้อพยพมาจากเมืองเชียงแสน (เชียงราย) อันเนื่องมาจากสงคราม ต่อมาเรียกชื่อวัดว่า **วัดอู่สายคำ** และกลายเป็น "วัดอู่ทรายคำ" ตั้งวัดเมื่อ พ.ศ. 2384 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2464 

อาคารเสนาสนะที่สำคัญ ได้แก่ หอไตรทรงจัตุรมุขครึ่งตึกครึ่งไม้ มีระเบียงล้อม มีเสาขนาดใหญ่รองรับหลังคา เครื่องไม้มุงหลังคา หน้าบันโก่งคิ้วเป็นลายพรรณพฤกษา เครือเถาดอกไม้ปิดทอง แผงนาคประกอบด้วยช่อฟ้า ใบระกา หางหงส์ ทำเป็นเศียรพญานาคหลังคาชั้นบนทำชั้นสี่เหลี่ยมซ้อน มียอดแหลมแบบช่อฟ้ากลาง อุโบสถสร้างเมื่อ พ.ศ. 2427 และเจดีย์สร้างก่อน พ.ศ. 2384

ปูชนียวัตถุทีสำคัญคือ *พระพุทธสิหิงค์หยก* หรือเรียกสั้น ๆ ว่า *พระสิงห์หยก* เป็นพระพุทธรูปเนื้อหยกธรรมชาติแท้เจดได (Jadeite) น้ำหนัก 900 กิโลกรัม ปางมารวิชัย ศิลปะล้านนาแบบสิงห์ 1 ขนาดหน้าตักกว้าง 29 นิ้ว สูง 41 นิ้ว วัดยังมีธรรมาสน์โบราณ

อ้างอิง
-------

1. ↑  สถาพร อรุณวิลาศ. "การศึกษาคติความเชื่อและรูปแบบหอไตรในภาคเหนือตอนบนของประเทศไทย" (PDF). มหาวิทยาลัยศิลปากร. p. 75.
2. ↑  "วัดอู่ทรายคำ ต.ช้างม่อย อ.เมือง เชียงใหม่". ทัวร์วัดไทย.
3. ↑  "วัดอู่ทรายคำ". การท่องเที่ยวแห่งประเทศไทย (ททท.).
**วัดอ้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำน้อย ในตำบลศาลเจ้าโรงทอง อำเภอวิเศษชัยชาญ จังหวัดอ่างทอง ในบริเวณพื้นที่ของวัดอ้อย มูลนิธิสร้างสรรค์เด็กได้เปิดบ้านสำหรับให้ที่พักพิงแก่เด็กมีปัญหา เด็กเร่ร่อนติดยา หรือเคยประพฤติผิดกฎหมาย ชื่อว่า *บ้านเด็กใกล้วัด*

วัดอ้อยตั้งวัดเมื่อ พ.ศ. 2070 ได้รับพระราชทานวิสุงคามสีมาเมื่อ พ.ศ. 2080 เขตวิสุงคามสีมากว้าง 21 เมตร ยาว 31 เมตร วัดอ้อยเป็นวัดถือน้ำพระพิพัฒน์สัตยาในสมัยอยุธยา

อาคารเสนาสนะที่สำคัญ ได้แก่ อุโบสถเป็นอาคารขนาดใหญ่หกห้อง ก่ออิฐถือปูนแบบโบราณ หลังคาเป็นเครื่องไม้ มุงด้วยกระเบื้องดินเผา มีลักษณะสวยงามคล้ายกับอุโบสถวัดราชบูรณะ จังหวัดพระนครศรีอยุธยา อุโบสถไม่มีหน้าต่าง เรียกว่ามหาอุด รอบโบสถ์มีใบเสมา 8 ทิศ หลังคาเป็นเครื่องไม้ มุงด้วกระเบื้องดินเผาชนิกาบกล้วย 2 แผ่นคู่ กรมศิลปากรได้ขึ้นทะเบียนเป็นโบราณสถานเมื่อ วันที่ 14 กุมภาพันธ์ พ.ศ. 2532 พระประธานในอุโบสถเป็นพระหล่อสัมฤทธิ์ ชาวบ้านเรียกว่า *หลวงพ่อดำ* ศาลาการเปรียญกว้าง 13 เมตร ยาว 18 เมตร เป็นอาคารไม้ กุฏิสงฆ์ จำนวน 5 หลัง เป็นอาคารไม้ หอสวดมนต์ สร้าง พ.ศ. 2519 และหอระฆัง

อ้างอิง
-------

1. ↑  "วัดอ้อย". สำนักงานพระพุทธศาสนาแห่งชาติ.
2. ↑  "พระอุโบสถวัดอ้อย". ศูนย์ข้อมูลกลางทางวัฒนธรรม.
3. ↑  "วัดอ้อย". ศูนย์ข้อมูลกลางทางวัฒนธรรม.

คอมมอนส์ มีภาพและสื่อเกี่ยวกับ:  
**วัดอ้อย**
**อังคั่น** เป็นชื่อเรียกรวมของเครื่องหมายวรรคตอนโบราณ แบ่งเป็นอังคั่นเดี่ยวและอังคั่นคู่

**อังคั่นเดี่ยว** หรือ **คั่นเดี่ยว** หรือ **ขั้นเดี่ยว** (ฯ) เป็นเครื่องหมายวรรคตอนที่นิยมใช้ในหนังสือไทยสมัยโบราณ ใช้เมื่อจบบท ตอน หรือเรื่อง ทั้งคำประพันธ์ร้อยกรองและร้อยแก้ว ใช้สัญลักษณ์เดียวกันกับไปยาลน้อย ปัจจุบันมีอังคั่นเดี่ยวให้เห็นในหนังสือวรรณคดีและตำราเรียนภาษาไทยเท่านั้น

**อังคั่นคู่** หรือ **คั่นคู่** หรือ **ขั้นคู่** (๚) เป็นเครื่องหมายวรรคตอนปรากฏในหนังสือไทยโบราณ ใช้ในบทกวีต่าง ๆ โดยมีไว้ใช้จบตอน 
นอกจากนี้ยังมีการใช้อังคั่นคู่กับเครื่องหมายอื่น ได้แก่ **อังคั่นวิสรรชนีย์** (ฯะ, ๚ะ) ใช้เมื่อจบบทกวี และ **อังคั่นวิสรรชนีย์โคมูตร** (๚ะ๛) ใช้จบบริบูรณ์

อังคั่นคู่ไม่มีปรากฏบนแป้นพิมพ์ภาษาไทย แต่มีอยู่ในรหัสอักขระ TIS 620 ที่ 0xFA (250) และรหัสยูนิโคดที่ U+0E5A

อังคั่นในภาษาอื่น
-----------------

ภาษาอื่นที่ใช้อังคั่นคือภาษาเขมร ซึ่งมีทั้งอังคั่นเดี่ยวและอังคั่นคู่ (។, ៕) อังคั่นเดี่ยวใช้ใส่เมื่อจบประโยค ใช้งานทั่วไปเหมือนการใส่มหัพภาคจบประโยคในภาษาอังกฤษ อังคั่นคู่ใช้เมื่อจบตอน ภาษาฮินดีก็มีการใช้สัญลักษณ์ขีดตั้งเดี่ยวและขีดตั้งคู่ (।, ॥) เมื่อจบประโยคหรือจบตอนเช่นกัน เมื่อต้องการถอดอักษรจึงอาจใช้ ฯ และ ๚ แทนได้

อ้างอิง
-------

1. ↑  Unicode chart: Range 0E00–0E7F
**ปลาบู่กล้วย** หรือ **ปลาบู่จุด** (อังกฤษ: Knight goby, Spotted goby) เป็นปลาทะเลชนิดหนึ่ง มีชื่อวิทยาศาสตร์ว่า *Stigmatogobius sadanundio* ในวงศ์ปลาบู่ (Gobiidae)

มีลักษณะลำตัวค่อนข้างกลม หางแบน หัวโต นัยน์ตามีขนาดใหญ่ ลำตัวมีสีน้ำตาลอ่อนอมเหลือง ลำตัวมีจุดแต้มสีดำหรือสีน้ำตาลเข้ม มีลักษณะเด่น คือ มีจุดประสีเข้มขนาดเล็กกระจายอย่างไม่เป็นระเบียบทั่วทั้งลำตัว ครีบหลังยาวแบ่งเป็นสองตอน ตอนหน้าเป็นเส้นยาว ตอนหลังแผ่กางมีจุดประสีดำกระจายทั่วอย่างเป็นระเบียบ ครีบหางใหญ่ปลายมนมีจุดประสีเข้มกระจายทั่ว ครีบท้องมีจุดประ ครีบอกใส 

ขนาดเฉลี่ยความยาวประมาณ 6 เซนติเมตร พบกระจายพันธุ์ในชายฝั่งทะเลของมหาสมุทรอินเดีย ตั้งแต่ อินเดีย, ศรีลังกา, พม่า ไปจนถึงอินโดนีเซียและสิงคโปร์ สามารถปรับตัวให้อยู่ในน้ำกร่อยหรือน้ำจืดสนิทได้ มีอุปนิสัยอยู่อยู่รวมกันเป็นฝูงตามชายทะเลหรือชะวากทะเล ในประเทศไทยพบได้ตั้งแต่ชายทะเลฝั่งอ่าวไทยตั้งแต่จังหวัดสมุทรสงคราม เป็นต้นไป

นับเป็นปลาสวยงามชนิดหนึ่งที่นิยมเลี้ยงกันในตู้ปลา โดยเฉพาะกับตู้ที่ปลูกพืชไม้น้ำไว้ โดยปลาจะมีพฤติกรรมนอนนิ่ง ๆ กับพ้น ในบางครั้งจะแผ่ครีบกางออกอวดสีสันสวยงามแต่ทว่าเมื่อเลี้ยงรวมกับปลาชนิดอื่นแล้วจะมีนิสัยดุร้ายมาก จะไล่กัดปลาชนิดอื่นและกินปลาขนาดเล็กกว่าเป็นอาหาร หากเลี้ยงรวมควรเลี้ยงรวมกับปลาบู่กล้วยด้วยกันเอง ซึ่งจากพฤติกรรมดัวกล่าวนี้เองทำให้ได้อีกชื่อเรียกหนึ่งว่า "ปลากัดทะเล"

อ้างอิง
-------

1. ↑  หนังสือ 100 สายพันธุ์ปลาสวยงามของไทย โดย สถาบันวิจัยสัตว์น้ำสวยงามและพรรณไม้น้ำ สำนักวิจัยและพัฒนาประมงน้ำจืด กรมประมง (ดาวน์โหลด)

แหล่งข้อมูลอื่น
---------------

* รูปและข้อมูลปลาบู่กล้วย
บทความนี้เกี่ยวกับเพลงที่มีชื่อนี้ สำหรับไฟ ดูที่ ไฟ

**เปลวไฟ** เป็นซิงเกิลของวงแบล็คเฮด ในปี พ.ศ. 2559 ค่ายมิวสิกมูฟเรคคอร์ดส ในเครือมิวสิกมูฟเอนเตอร์เทนเมนต์) ประพันธ์คำร้อง-แต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย อภิสิทธิ์ พงศ์ชัยสิริกุล (เอก แบล็คเฮด) เพลงนี้ออกจำหน่ายในวันที่ 26 มกราคม พ.ศ. 2559

เนื้อหาของเพลงนี้พูดถึงเวลามีความรักบางทีคนเรา ก็เหมือน กำลังถูกดึงเข้าไปในเกมอะไรสักอย่างแม้ว่ารู้ทั้งรู้ว่ามันเป็นแค่เกมที่เราไม่มีทางชนะและอาจจะต้อง สูญเสียทุกอย่าง เหมือนรู้ทั้งรู้ว่างทางข้างหน้าเป็นเปลวไฟ แต่ก็ยังยอมที่จะเดินเข้าไป ทั้งที่สุดท้ายการมีรักครั้งนี้ มันจะไม่ได้อะไรขึ้นมาก็ตาม เพื่อให้เขารู้ว่าเรารักเขาแค่ไหน

ส่วนมิวสิกวีดิโอนี้มี บี-น้ำทิพย์ จงรัชตวิบูลย์และ จุ๊กกรู๊-สลิตา กลิ่นจันทร์ (จุ๊กกรู๊ The Face) มาร่วมแสดงในมิวสิกวีดิโอ

การตอบรับ
---------

เพลง **รักอยู่รอบกาย** ติดอันดับสูงสุด 13 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 30 มกราคม พ.ศ. 2559 ที่มีคนดาวน์โหลดมากที่สุด

### ชาร์ต

| ชาร์ต (พ.ศ. 2559) | อันดับสูงสุด |
| --- | --- |
| ไอทูนส์สโตร์ไทยแลนด์ ท็อปชาร์ต | 13 |
|

อ้างอิง
-------

1. ↑  เปลวไฟ - Blackhead [Teaser]
2. ↑  "เปลวไฟ เอ็มวีใหม่ดราม่าแรงจาก Blackhead ดึง บี น้ำทิพย์ - จุ๊กกรู๊ The Face ร่วมแสดง". คลังข้อมูลเก่าเก็บจากแหล่งเดิมเมื่อ 2022-08-18. สืบค้นเมื่อ 2016-02-22.
3. ↑  Top 20 iTunes Chart Thailand (‪#‎เพลงไทย‬)
**วัดเกตุมดีศรีวราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางโทรัด อำเภอเมืองสมุทรสาคร จังหวัดสมุทรสาคร

ประวัติ
-------

วัดเกตุมดีศรีวรารามตั้งเมื่อวันที่ 28 สิงหาคม พ.ศ. 2506 โดยท่านพ่อบัณฑูรสิงห์ (เจิม คุณาบุตร) มาพบสถานที่นี้ซึ่งมีเจดีย์เล็ก ๆ ปรักหักพังอยู่ ท่านก่อเจดีย์สวมทับองค์เก่ากำหนดเป็นศูนย์กลางของวัดและขอที่ดินญาติโยมเป็นผืนสี่เหลี่ยมด้านละ 4 เส้น สมัยนั้นเรียกว่า *พุทธเจดีย์กลางทุ่ง* เพราะรายรอบวัดมีสภาพเป็นป่าเป็นทุ่ง ปัจจุบันเจดีย์นี้มีขนาดใหญ่สูง 80 เมตร วัดได้รับพระราชทานวิสุงคามสีมาเมื่อวันที่ 3 ตุลาคม พ.ศ. 2543 เขตวิสุงคามสีมากว้าง 40 เมตร ยาว 80 เมตร ชื่อของวัดนั้นมีความหมายว่า "เป็นที่อยู่ของผู้มีความปรารถนาอันสูงสุด" ด้านการศึกษา มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2507

อาคารเสนาสนะ
------------

อุโบสถกว้าง 7 เมตร ยาว 15 เมตร สร้างเมื่อ พ.ศ. 2511 เป็นอาคารไม้ทรงไทย ศาลาการเปรียญกว้าง 52 เมตร ยาว 53 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก หอสวดมนต์กว้าง 24 เมตร ยาว 41.40 เมตร สร้างเมื่อ พ.ศ. 2514 เป็นอาคารคอนกรีตเสริมเหล็ก กุฏิสงฆ์จำนวน 15 หลัง เป็นอาคารไม้ วิหารกว้าง 3.70 เมตร ยาว 4 เมตร เป็นอาคารไม้ทรงไทย สร้างเมื่อ พ.ศ. 2512 ศาลาอเนกประสงค์กว้าง 20 เมตร ยาว 45 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาบำเพ็ญกุศลจำนวน 1 หลัง เป็นอาคารคอนกรีตเสริมเหล็ก ปูชนียวัตถุมี พระประธานประจำอุโบสถ แบบพระพุทธชินราช (จำลอง) ซึ่งได้รับพระราชทานจากพระบาทสมเด็จพระเจ้าอยู่หัว พระพุทธสิหิงค์สัมฤทธิ์ พระพุทธสิหิงค์หยก พระสีวลี พระพุทธรูปสมัยอู่ทอง พระพุทธรูปมหาแสน และพระพุทธรูปทองคำ

จุดเด่นของวัด คือ องค์พระบรมธาตุเกตุมวดีย์แก้วมรกต ยอดองค์ประดิษฐานมหาสุวรรณฉัตร 9 ชั้น ที่มีความสูงประมาณ 9 เมตร เป็นเนื้อโลหะทำมาจากไททาเนียม ลงสีน้ำทองเหลืองอร่าม มีการแกะสลักลวดลายเป็นองค์พระสัมมาสัมพุทธเจ้าและลายไทย ขณะที่ความสูงตลอดช่วงตั้งแต่ฐานองค์พระบรมธาตุเกตุมวดีย์แก้วมรกตที่มีเส้นผ่าศูนย์กลาง 52 เมตรครึ่ง จนถึงปลายยอดมหาสุวรรณฉัตรนั้น มีความสูงโดยรวมประมาณ 109.09 เมตร ใช้งบประมาณในการจัดสร้างทั้งสิ้น 589 ล้านบาท

รายนามเจ้าอาวาส
---------------

* พระครูภาวนาวรคุณ พ.ศ. 2507–2529
* พระครูไพศาลสาครกิจ พ.ศ. 2530–
* พระภาวนาวิสุทธิคุณ

อ้างอิง
-------

1. ↑  "วัดเกตุมดีศรีวราราม". ศูนย์ข้อมูลกลางทางวัฒนธรรม.
2. ↑  "วัดเกตุมฯ สร้างแลนด์มาร์คแห่งใหม่ของสมุทรสาคร". เดลินิวส์. 19 เมษายน 2562. `{{cite web}}`: ตรวจสอบค่าวันที่ใน: `|date=` (help)
**เปรียบ สุวัตถิ์** หรือ **เปรียบ โสวาธ** (เขมร : ព្រាប សុវត្ថិ *พฺราบ สุวตฺถิ* อังกฤษ : Preab Sovath 25 พฤษภาคม พ.ศ. 2518) หรือคนไทยที่รู้จักกันในนามว่า **เปรียบ สวัสดิ์** เป็นนักร้องชื่อดังในกัมพูชา

ชีวิตช่วงแรก
------------

**เปรียบ** เกิดวันที่ 25 พฤษภาคม พ.ศ. 2518 ระหว่างการอพยพประชาชนโดยกองทัพเขมรแดงแห่งระบบการปกครองของพลพต (พ.ศ. 2518 - 2522) แม่ของปราบจึงช่วยเขาไว้ใต้ต้นไม้ในตอนกลางคืน ดังนั้น ปราบถูกตั้งชื่อตามต้นไม้ต้นนั้น หลังจากคืนนั้น แม่ของปราบต้องเดินไปกับชาวบ้านคนอื่น ๆ เพื่อไปที่ Trapang Sla ใน 3 วัน พ่อของปราบถูกฆ่าโดยทหารเขมรแดงในปี พ.ศ. 2520 ต่อมา ปราบและแม่ของปราบย้ายไปอยู่ในตำบลเกาะธม จังหวัดกันดาล แม่ของปราบไปทำงานที่ฟาร์มรวมทุกวันในขณะที่เขาเติบโตขึ้นในศูนย์เด็ก

อาชีพ
-----

ในปี พ.ศ. 2525 ปราบและแม่ของปราบ ย้ายไปอาศัยในพนมเปญ เขาปล่อยเพลงแรกของเขาในช่วงต้นยุค 90 กับนักร้องหญิงที่ชื่อว่า ทุจ เซร็ยนิจ ในปี พ.ศ. 2535 เขากลายเป็นทหารที่ข้าราชการการเมือง เขาทำงานในช่วงกลางวันและร้องเพลงที่ร้านอาหารและบาร์ในเวลากลางคืน ในปี พ.ศ. 2540 เขากลายเป็นนักร้องของค่ายรัศมีหงษ์มาศ (Rasmey Hang meas/RHM) ตอนแรกเขาไม่ต้องการเป็นนักร้องชื่อดัง แต่ชอบร้องเพลง ปราบ เป็นงานเป็นที่รู้จักกันดีในชุมชนชาวกัมพูชาในต่างประเทศ

**การแสดง**

ปราบ ได้แสดง Best of the Best : แสดงคอนเสิร์ตสด คอนเสิร์ตที่เกิดขึ้นเป็นประจำทุกปีตั้งแต่ปี 2547 ที่สนามกีฬาโอลิมปิก (พนมเปญ) และรวมถึงการแสดงโดยนักร้องกัมพูชาเช่น นักร้องรัศมีหงษ์มาศ คอนเสิร์ตนี้เปิดให้ประชาชนทั่วไปเข้าชมฟรี การขาย DVD ครอบคลุมค่าใช้จ่าย เขาแสดงที่ Best of the Best 2012 ในวันที่ 14 กุมภาพันธ์ พ.ศ. 2555 ที่ห้องคอนเสิร์ตเกาะเพชร (พนมเปญ) 

ปราบ มีส่วนร่วมในคอนเสิร์ต MTV EXIT ในพนมเปญ ในวันที่ 12 ธันวาคม พ.ศ. 2551 คอนเสิร์ตเป็นส่วนหนึ่งของการรณรงค์เพื่อปลุกจิตสำนึกเพื่อยุติการหาประโยชน์และการค้ามนุษย์ในเอเชีย

ผลงาน
-----

### หนัง

* 2005 : *The Crocodile Hunter* ("នេសាទក្រពើ")
* 2013 : *Have You Ever Loved Me?* ("ធ្លាប់ស្រលាញ់ខ្ញុំទេ?")

### พิธีกรรายการโทรทัศน์

* 2014: *Cambodian's Got Talent Season 1* (judge) Hang Meas HDTV
* 2015: *Cambodian Idol Season 1* (judge) Hang Meas HDTV
* 2016: *Cambodian Idol Season 2* (judge) Hang Meas HDTV
* 2017: *The Voice Kids Cambodia Season 1* (coach) Hang Meas HDTV
* 2017: *Cambodian Idol Season 3* (judge) Hang Meas HDTV
* 2018: *Cambodian's Got Talent Season 2* (judge) Hang Meas HDTV
* 2018: *The Voice Kids Cambodia* (Coach) Hang Meas HDTV
* 2018: *The Voice Kids Cambodia Season 2* (Coach) Hang Meas HDTV

รางวัล
------

2007: Top honour at Cambodian Film Festival

อ้างอิง
-------
**มหาเผ่าพันธุ์แห่งยิธ** (อังกฤษ: Great Race of Yith) หรือ **ยิธเธียน** เป็นมนุษย์ต่างดาวซึ่งมีบทบาทในเรื่องชุดตำนานคธูลู ยิธเธียนปรากฏตัวครั้งแรกในเรื่องสั้น *The Shadow Out of Time* ของเอช. พี. เลิฟคราฟท์ซึ่งเผยแพร่ในปีพ.ศ. 2482 ยิธเธียนได้รับการเรียกว่า *มหาเผ่าพันธุ์* เนื่องจากเป็นเผ่าพันธุ์ที่มีความชำนาญในการเดินทางข้ามกาลเวลา

ลักษณะทั่วไป
------------

มหาเผ่าพันธุ์แห่งยิธ
มหาเผ่าพันธุ์แห่งยิธเป็นเผ่าพันธุ์ซึ่งเปี่ยมด้วยสติปัญญาและพลังจิต เมื่อดาวเคราะห์ *ยิธ*ซึ่งเป็นบ้านเดิมของมหาเผ่าพันธุ์ใกล้จะแตกดับนั้น เหล่ายิธเธียนได้ใช้พลังสลับจิตกับสิ่งมีชีวิตพื้นเมืองในอดีตกาลของโลก ยิธเธียนอาศัยอยู่บนโลกเป็นเวลาประมาณ 200ล้านปีและเป็นหนึ่งในเผ่าพันธุ์ที่ทำสงครามกับเอลเดอร์ธิงจนต้องหนีไปอยู่ในทะเล มีศัตรูสำคัญคือมนุษย์ต่างดาวอีกกลุ่มซึ่งเรียกว่าฟลายอิงโพลีป(อังกฤษ: Flying Polyp - ติ่งเนื้อบินได้) ซึ่งในที่สุดแล้วอารยธรรมของมหาเผ่าพันธุ์แห่งยิธก็ถูกฟลายอิงโพลีปทำลายล้างในช่วงยุคครีเทเชียส

ร่างของยิธเธียนบนโลกในอดีตนั้นมีลักษณะเป็นทรงกรวยซึ่งมีส่วนยอดเป็นแขนระยางสี่ข้าง โดยสองข้างเป็นก้าม อีกข้างเป็นอวัยวะคล้ายกับแตรสำหรับส่งเสียง และข้างสุดท้ายเป็นซึ่งเป็นส่วนหัวทรงกลมสีเหลืองที่มีตาและหนวดซึ่งเป็นอวัยวะรับเสียงสี่เส้น ความสูงทั้งหมดประมาณ 3 เมตร ยิธเธียนไม่มีเพศและขยายพันธุ์ด้วยสปอร์ ยิธเธียนเป็นเผ่าพันธุ์ที่มีวิทยาการอันก้าวหน้ามาก แต่คุณสมบัติสำคัญที่สุดของยิธเธียนก็คือพลังในการสลับจิตกับสิ่งมีชีวิตอื่นนั่นเอง ซึ่งยิธเธียนสามารถสลับจิตกับสิ่งมีชีวิตที่อยู่ในยุคสมัยอื่นได้ โดยทั่วไปแล้วยิธเธียนจะสลับจิตกับมนุษย์ในปัจจุบันเพื่อเรียนรู้เรื่องราวต่างๆของมนุษย์ ส่วนจิตของมนุษย์ในร่างยิธเธียนก็จะถูกพวกยิธเธียนในอดีตสอบถามเพื่อเก็บข้อมูลเช่นกัน ซึ่งถ้ามนุษย์ที่ถูกสลับจิตไปยอมให้ความร่วมมือกับยิธเธียนในการเก็บข้อมูลก็จะได้รับอนุญาตให้เที่ยวชมเมืองของยิธเธียนและใช้ห้องสมุดขนาดใหญ่ได้ ภายในห้องสมุดนี้เต็มไปด้วยกระบอกโลหะซึ่งใช้เก็บเอกสารเกี่ยวกับประวัติศาสตร์ของเผ่าพันธุ์ต่างๆในจักรวาล มนุษย์ในร่างยิธเธียนยังสามารถพูดคุยกับเผ่าพันธุ์อื่นๆจากทั่วจักรวาลและต่างมิติซึ่งถูกสลับจิตอยู่ในร่างของยิธเธียนเช่นเดียวกัน เมื่อยิธเธียนในร่างมนุษย์เก็บข้อมูลได้จนเป็นที่พอใจแล้วก็จะทำการสลับจิตคืนตามเดิม แต่ความทรงจำเกี่ยวกับมหาเผ่าพันธุ์แห่งยิธก็จะถูกลบออกไปด้วย

คอเลออปเทรัส
------------

ด้วยความสามารถในการท่องเวลา มหาเผ่าพันธุ์แห่งยิธจึงรู้ล่วงหน้าถึงการล่มสลายของอารยธรรมตนเอง ก่อนหน้าสงครามสุดท้ายกับฟลายอิงโพลีปนั้น มหาเผ่าพันธุ์แห่งยิธได้คัดเลือกจิตที่ดีที่สุดให้ทำการสลับจิตกับ *คอเลออปเทรัส* (อังกฤษ: Coleopterous)ซึ่งเป็นเผ่าพันธุ์ลักษณะคล้ายตัวด้วงที่ครองโลกหลังจากมนุษย์ และในเวลานั้นเหล่าฟลายอิงโพลีปได้สูญพันธุ์ไปจากโลกแล้ว

อ้างอิง
-------

1. ↑  *Perhaps these entities had come to prefer earth's inner abysses to the variable, storm-ravaged surface, since light meant nothing to them. Perhaps, too, they were slowly weakening with the aeons. Indeed, it was known that they would be quite dead in the time of the post-human beetle race which the fleeing minds would tenant.* -The Shadow Out of Time.
**กุ้งพิงก์ฟลอยด์** (อังกฤษ: Pink Floyd pistol shrimp, Bright pink-red claw; ชื่อวิทยาศาสตร์: *Synalpheus pinkfloydi*) กุ้งทะเลขนาดเล็กชนิดหนึ่ง ในวงศ์กุ้งดีดขัน หรือกุ้งกระเตาะ (Alpheidae) เป็นกุ้งที่เพิ่งค้นพบและได้รับการบรรยายเมื่อปี ค.ศ. 2017 

กุ้งพิงก์ฟลอยด์ มีลักษณะเด่นที่มีลำตัวใสเกือบจะมองเห็นทะลุมีสีเขียวเหลือบ มีขนาดเล็กกว่ากุ้งดีดขันทั่วไป แต่มีจุดเด่นที่มีก้ามข้างขวาที่มีขนาดใหญ่สีชมพูสดใส จึงทำให้ได้ชื่อว่า "พิงก์ฟลอยด์" ตามชื่อของวงดนตรีร็อกระดับตำนานสัญชาติอังกฤษ พิงก์ฟลอยด์ อันเนื่องจากหัวหน้าคณะนักวิทยาศาสตร์จากพิพิธภัณฑ์ธรรมชาติวิทยา มหาวิทยาลัยออกซฟอร์ด ผู้ทำการอนุกรมวิธานชื่นชอบในผลงานของวงมาตั้งแต่ยังเป็นวัยรุ่น อีกทั้งกุ้งพิงก์ฟลอยด์เป็นหนึ่งในกุ้งดีดขัน ที่สามารถดีดแรงน้ำด้วยก้ามขนาดใหญ่เป็นเสียงดังได้ถึง 210 เดซิเบล ซึ่งดังพอที่จะทำให้ปลาขนาดเล็กตายหรือช็อกได้ทันที ซึ่งเมื่อปี ค.ศ. 1980 วงพิงก์ฟลอยด์เคยถูกบันทึกว่าเสียงกลองทำให้ปลาในบ่อเลี้ยงข้าง ๆ สถานที่เล่นตายยกบ่อมาแล้ว

พบกระจายพันธุ์ในซากปะการังที่ตายแล้วและซอกหินใต้น้ำของอ่าวปานามา บริเวณชายฝั่งมหาสมุทรแปซิฟิก

อ้างอิง
-------

1. ↑  Anker, Arthur; Hultgren, Kristin M.; De Grave, Sammy (2017). "Synalpheus pinkfloydi sp. nov. a new pistol shrimp from the tropical eastern Pacific (Decapoda: Alpheidae)". *Zootaxa*. **4254** (1): 111. doi:10.11646/zootaxa.4254.1.7. ISSN 1175-5334.
2. ↑  หน้า 7 โลกาภิวัฒน์ GLOBALIZATION, *กุ้งพิงค์ ฟลอยด์*. **ไทยรัฐ**ปีที่ 68 ฉบับที่ 21638: วันพุธที่ 19 เมษายน พ.ศ. 2560 แรม 8 ค่ำ เดือน 5 ปีระกา

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Synalpheus pinkfloydi***

 ข้อมูลที่เกี่ยวข้องกับ Synalpheus pinkfloydi ที่วิกิสปีชีส์
**กุ้งนาง ปัทมสูต** (ชื่อเล่น:กุ้ง, กุ้งนาง) เป็นนักแสดง นักร้องชาวไทย

ประวัติ
-------

เกิดวันที่23 กันยายน พ.ศ. 2512 เป็นลูกสาวคนกลางของ สุประวัติ ปัทมสูต ศิลปินแห่งชาติ นักแสดงอาวุโส และผู้กำกับการแสดงชื่อดัง ซึ่งเกิดกับนางศรีสุดา สุกิจจวนิช

กุ้งนาง สำเร็จการศึกษาจากสถาบันนิวยอร์ก อินสทิทิวต์ ออฟ เทคโนโลยี สหรัฐอเมริกา เข้าวงการบันเทิงด้วยการเป็นนักร้องเจ้าของอัลบั้ม "คนมันแรง" ในสังกัดสกายแทร็คส์ เมื่อปี พ.ศ. 2536 และมีผลงานแสดงละครเรื่อง "ซุปเปอร์ปั๊ม" และ "รักประกาศิต"จากนั้นมีผลงานการแสดงประปราย กระทั่งได้ลงฝึกการทำงานเบื้องหลังเก็บเกี่ยวประสบการณ์จากคุณพ่อ โดยได้เป็นผู้ช่วยผู้กำกับการแสดงภาพยนตร์เรื่อง "ก่อนบ่ายเดอะมูฟวี่" ฉายในปี พ.ศ. 2550 แล้วเงียบหายจากวงการบันเทิง โดยภายหลังเป็นเจ้าของห้องเสื้อแบรนด์ ZARANYA ซึ่งชื่อแบรนด์มาจากชื่อจริงของกุ้งนาง

กุ้งนางเริ่มพบว่าป่วยเป็นโรคมะเร็งปากมดลูกในปี พ.ศ. 2551 ก็ได้รักษาตัวจนอาการดีขึ้น กระทั่งกลางปี พ.ศ. 2553 ได้พบว่าป่วยเป็นมะเร็งกระดูกเชิงกราน แต่อาการก็ไม่ดีขึ้น จนทรุดหนักและเสียชีวิตเมื่อช่วงเช้าวันที่ 5 กันยายน พ.ศ. 2554 ที่โรงพยาบาลกรุงเทพ ขณะมีอายุจะครบ 42 ปี

ผลงาน
-----

### ละครโทรทัศน์

| ปี พ.ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2537 | ระเริงชล | ช่อง 3 |  |  |
| 2538 | ปลาหนีน้ำ | ช่อง 3 | จันจิรา (แจ๊ส) | คู่กับ กิติธร ยุพาพินทร์ |
| วิมานลวง | ช่อง 5 |  |  |
| เมียบำเรอ | ช่อง 3 | ภคินี |  |
| 2539 | เพลิงบุญ | ช่อง 3 | สมพิศ |  |
| 2540 | ฟ้าหลังฝน | ช่อง 3 |  |  |
| 2541 | สะพานรักสารสิน | ช่อง 3 | สีทอง |  |
| ซุปเปอร์ลูกทุ่ง | ช่อง 9 |  |  |
| 2543 | รักประกาศิต | ช่อง 7 | ลัคนา |
| 2544 | ไฟน้ำค้าง | ช่อง 5 |  | รับเชิญ |
|

### เพลง

* อัลบั้ม คนมันแรง ปี 2536
* อัลบั้ม ตัวอันตราย ปี 2537
* อัลบั้ม รวมญาติ (รวมศิลปิน) ปี 2539

อ้างอิง
-------

1. ↑  มะเร็งคร่า"กุ้งนาง"[*ลิงก์เสีย*]ข่าวสดรายวัน
2. ↑  เศร้า! รดน้ำศพ กุ้งนาง ปัทมสูต ดาราแห่ร่วมคับคั่ง กระปุกดอตคอม
**กุ้งเรนโบว์** หรือ **กุ้งก้ามแดง** (อังกฤษ: Australian red claw crayfish, Queensland red claw, Redclaw, Tropical blue crayfish, Freshwater blueclaw crayfish; ชื่อวิทยาศาสตร์:  *Cherax quadricarinatus*) เป็นกุ้งน้ำจืดจำพวกเครย์ฟิชชนิดหนึ่ง จัดอยู่ในวงศ์เครย์ฟิชออสเตรเลีย (Parastacidae)

กุ้งเรนโบว์มีสีสันค่อนข้างหลากหลาย ตั้งแต่สีฟ้า, น้ำเงิน, น้ำเงินอมเขียว, น้ำตาลอมเขียว, สีเขียวหยก, น้ำตาลเข้ม มีลักษณะเด่น คือ มีก้ามที่เรียวยาว ไม่มีหนาม และมีแถบสีแดงที่ก้าม มีความยาวเต็มที่ตั้งแต่ประมาณ 8-12 นิ้ว ไม่นับก้าม โดยขณะที่ยังไม่โตเต็มวัยก้ามจะเป็นสีน้ำเงิน

แพร่กระจายพันธุ์ทางตอนใต้ของรัฐควีนส์แลนด์ และทางทิศตะวันออกเฉียงเหนือของรัฐนิวเซาท์เวลส์ ในประเทศออสเตรเลีย โดยจะหลบซ่อนอยู่ตามโขดหิน, ขอนไม้ หรือวัสดุต่าง ๆ ใต้น้ำ ในแหล่งน้ำจืดทั่วไป

เป็นกุ้งที่ได้รับความนิยมอย่างกว้างขวางในการเลี้ยงเพาะขยายพันธุ์ในการที่ใช้บริโภคเป็นอาหารทั้งในประเทศออสเตรเลีย และประเทศจีน ต่อมาได้มีการเลี้ยงเป็นสัตว์เลี้ยงในตู้ปลาเหมือนปลาสวยงามอีกด้วย ซึ่งปัจจุบันได้มีการเพาะขยายพันธุ์จนมีสีสันต่าง ๆ สวยงามกว่าสีดั้งเดิมในธรรมชาติ เช่น สีน้ำเงินเข้ม เป็นต้น ซึ่งในหลายประเทศได้กลายเป็นชนิดพันธุ์ต่างถิ่นที่มีการรุกรานสิ่งแวดล้อมทางน้ำของประเทศนั้น ๆ ด้วย ในประเทศไทยมีการนำเข้ากุ้งชนิดนี้เข้ามาจากออสเตรเลียตั้งแต่ปี พ.ศ. 2548 ด้วยการเลี้ยงเพาะขยายพันธุ์ในที่เลี้ยง เมื่อมีขนาดได้ 2 นิ้ว จึงย้ายไปเลี้ยงต่อในนาข้าวที่โครงการหลวง ดอยอินทนนท์ เพื่อนำเข้าส่งขายตามภัตตาคารต่าง ๆ

อ้างอิง
-------

1. ↑  จาก IUCN (อังกฤษ)
2. ↑  *กุ้งมังกร*, "กบนอกกะลา" สารคดีทางช่อง 9: อาทิตย์ที่ 16 ธันวาคม 2555

คอมมอนส์ มีภาพและสื่อเกี่ยวกับ:  
***Cherax quadricarinatus***

แหล่งข้อมูลอื่น
---------------

* Crayfish ความงามที่น่าเกรงขาม ของ มังกรน้ำจืด เก็บถาวร 2016-03-04 ที่ เวย์แบ็กแมชชีน
* ฟาร์มกุ้งก้ามแดง กำแพงเพชร[*ลิงก์เสีย*]
**วัดขุ่ม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนยวม อำเภอขุนยวม จังหวัดแม่ฮ่องสอน ที่ดินตั้งวัดมีเนื้อที่ 2 ไร่ 3 งาน 85 ตารางวา

หนังสือ *ประวัติวัดทั่วราชอาณาจักร เล่ม 9* ระบุว่าวัดขุ่มสร้างเมื่อ พ.ศ. 2367 แต่ตามประวัติวัดแจ้งว่าสร้างเมื่อ พ.ศ. 2334 โดยมีแม่เฒ่าจองยอด ร่วมกับศรัทธาชาวบ้านได้ร่วมกันบริจาคทรัพย์สร้างขึ้น ชาวบ้านได้เรียกติดปากว่า **วัดจองขุ่ม** ต่อมาเมื่อ พ.ศ. 2442 ได้มีการบูรณปฏิสังขรณ์ถาวรวัตถุและเสนาสนะภายในวัดเนื่องจากวัดมีสถาพทรุด โดยเฉพาะศาลาการเปรียญ เสา พื้น และหลังคา โดยมี พ่อจองจันละ แม่จองนุ อุ๊เมืองนาย ซึ่งเป็นคหบดีในสมัยนั้น และเป็นบุตรของแม่เฒ่าจองยอด เป็นประธานร่วมกับคณะศรัทธาชาวบ้าน วัดได้รับพระราชทานวิสุงคามสีมาครั้งหลังเมื่อวันที่ 21 มิถุนายน พ.ศ. 2556

อาคารเสนาสนะที่สำคัญ ได้แก่ ศาลาการเปรียญ ศาลาจำศีล อุโบสถกลางน้ำ สถูปและปูชนียวัตถุที่สำคัญมี หีบธรรมโบราณประดับกระจก ศิลปะพม่า พระพุทธรูปไม้แกะโบราณ ธรรมมาสฝังทับทิม ศิลปะพม่าและอื่น ๆ (กรมศิลปากรได้ขึ้นทะเบียนไว้แล้ว) ในอดีตวัดขุ่มมีพระพุทธรูปมากมายจำนวนนับร้อยองค์ เป็นพระพุทธรูปไม้แกะสลักศิลปะพม่า แต่ปัจจุบันเหลือเพียง 10 กว่าองค์

รายนามเจ้าอาวาส
---------------

* พระต่องสู้ พ.ศ. 2334–2385
* พระมาจากประเทศพม่าไม่ทราบชื่อ พ.ศ. 2385–2442
* พระสุจ่าต๊ะ (นามสกุลบุญพิทักษ์) พ.ศ. 2442–2501
* พระก่าเหม่น๊ะ พ.ศ. 2501–2510
* พระอูปัติยะ (หลวงปู่ครูบาผ้าลาย ภัททิโย) พ.ศ. 2510–2534
* พระอธิการประสิทธิ์ ภัททปัญโญ พ.ศ. 2534–2538
* พระอธิการเกษม ปิยธัมโม พ.ศ. 2538–

อ้างอิง
-------

1. ↑  อรรจนีลดา วุฒิจันทร์, อ่อนเดือน เทียนทอง (2533). "ประวัติวัดทั่วราชอาณาจักร เล่ม 9". กรมการศาสนา กระทรวงศึกษาธิการ. p. 986. คลังข้อมูลเก่าเก็บจากแหล่งเดิมเมื่อ 2021-08-17. สืบค้นเมื่อ 2022-11-22. `{{cite web}}`: ตรวจสอบค่าวันที่ใน: `|date=` (help)
2. ↑  "วัดขุ่ม". พระสังฆาธิการ.
3. ↑  "วัดขุ่ม". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
**สุพรรณ สันติชัย** นักร้องชาวจังหวัดสุโขทัย ที่มีเพลงดังในอดีต อาทิ ยืนร้องให้คอยใคร แต่แน่แต่ปีหน้า นาคแปดเดือน พี่คอยที่ซอยบุปผา เป็นต้น ปัจจุบันได้ผันมาเป็นผู้อยู่เบื้องหลังนักร้องรุ่นใหม่

ประวัติ
-------

สุพรรณ สันติชัย มีชื่อเล่นว่า "บัว" และมีชื่อนามสกุลจริงว่า ชัยธรรม ไกรสีกาจ เกิด วันอังคาร 20 กุมภาพันธ์ ปีมะเส็ง พ.ศ. 2496 ภูมิลำเนา หมู่ 5 ต.ไกรนอก อ.กงไกรลาศ จ.สุโขทัย พ่อชื่อ "บก" แม่ชื่อ "ครอบ" มีพี่ชาย 2 คน พี่สาวอีก 1 คน โดยสุพรรณ สันติชัย เป็นน้องคนสุดท้อง

บันทึกแผ่นเสียง
---------------

สุพรรณ สันติชัย ได้รู้จักกับ ระพี เรือนเพชร (นักแต่งเพลง) และได้แต่งเพลง "ยืนร้องไห้คอยใคร" โดยที่มาของเพลง "ระพี" ถาม "สันติชัย" ว่า บ้านอยู่ที่ไหน ? สุพรรณ ตอบว่า กงไกรลาศ จึงเป็นที่มาของเพลง ยืนร้องไห้คอยใคร ที่มีท่อนจำที่ว่า...จะไปบ้านกงหรือจะไปลงสุโข ทัย... เพลงชุดนี้ประกอบด้วย เพลงยืนร้องไห้คอยใคร,พี่คอยที่ซอยบุปผา,นาคเดือนแปด,แต่งแน่แต่ปีหน้า ทั้งหมดเป็นผลงานของ ระพี เรือนเพชร บันทึกเสียงที่ห้องครูไพบูลย์ ศุภวารี เรียบเรียงเสียงประสานดนตรีโดย อ.แจ่ม จิตรกร บัวเนียม เพลงชุดนี้ก็เกิดโด่งดังขึ้นมา

ชื่อในการแสดง
-------------

* ไตรภพ เกียรติภูมิ
* ไพศาล วิไลศิลป์
* สนธยา เทวัญ
* สุพรรณ สันติชัย

เพลงดังในอดีต
-------------

* ยืนร้องไห้คอยใคร [ระพี เรือนเพชร,แต่งเพลง]
* พี่คอยที่ซอยบุปผา
* นาคเดือนแปด
* แต่งแน่แต่ปีหน้า
* รถเมล์สาย4
* คนถูกแย่งแฟน
* ถึงเลวก็รัก
* อ้อนแม่
* น้ำตาทหาร
* เหลือแต่ความเศร้า

ปัจจุบัน
--------

สุพรรณ สันติชัย อยู่เบื้องหลังการทำงานเพลงหลายชุด อาทิ

* ศรเพชร ศรสุพรรณ ชุด ไปเที่ยวสุพรรณ
* ไชยา มิตรชัย ในชุด กระทงหลงทาง
* ธิดา ดวงดาว เพลงกอดฉันก่อนลา
* สุรชาติ สมบัติเจริญ
* กิ่ง ภัทรา
* ดวงจันทร์ สุวรรณี
* ร่วมงานกับ มนต์ เมืองเหนือ ในค่ายอาร์เอส คุมนักร้องร้องเพลงในห้องอัด เช่น ดาว มยุรี สันติ ดวงสว่าง (บางชุด) แอน มิตรชัย เป็นต้น
**วัดก้อนแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลก้อนแก้ว อำเภอคลองเขื่อน จังหวัดฉะเชิงเทรา

วัดก้อนแก้วตั้งวัดเมื่อ พ.ศ. 2454 ได้รับพระราชทานวิสุงคามสีมาเมื่อ พ.ศ. 2504 ที่ตั้งเดิมของวัดเป็นบ่อกุ้งของนายทวี จันกลัด ซึ่งเป็นอ่างใหญ่ลักษณะกลมเป็นท้องกะทะเส้นผ่าศูนย์กลางประมาณ 1 เส้นกว่า ลึกประมาณ 3 เมตร เรียกว่า *วังก้นแก้วพิกุลทอง* จนประมาณ พ.ศ. 2544 พระครูนันทศรีราจารย์ (หลวงพ่อเหลือ) เจ้าอาวาสวัดสาวชะโงก จังหวัดฉะเชิงเทรา ท่านจึงชักชวนชาวบ้านใกล้วังก้นแก้วสร้างเป็นวัด แต่เห็นว่าชื่อก้นแก้วฟังดูไม่เป็นมงคล จึงตั้งชื่อใหม่ว่า "วัดก้อนแก้ว" และเป็นชื่อของหมู่บ้านและตำบลในเวลาต่อมา

วัดก้อนแก้วมีเกจิอาจารย์ คือ พระครูสุวรรณศีลาจารย์ (หลวงพ่อทอง) ท่านเป็นชาวเขมร มีความสามารถในด้าน วิปัสนาและกรรมฐาน วิชาอาคมหลายแขนง มีพลังจิตแก่กล้ามาก มีจิตเมตตาสูง ท่านสร้างอุโบสถ สร้างกุฏิหลายหลัง ทำถนนเข้าวัดสร้างความเจริญให้วัดมากมาย สร้างวัตถุมงคลไว้มากมายหลายแบบ ได้แก่ เหรียญพระเนื้อว่านตะกรุดโทน ผ้ายันต์ หลวงพ่อมีชื่อเสียงเรื่องการสักยันต์

อ้างอิง
-------

1. ↑  "วัดก้อนแก้ว". สำนักงานพระพุทธศาสนาแห่งชาติ.
2. ↑  "ประวัติความเป็นมา วัดก้อนแก้ว". อำเภอคลองเขื่อน จังหวัดฉะเชิงเทรา.
3. ↑  "ข้อมูลประวัติ หลวงพ่อทอง วัดก้อนแก้ว".
**วัดคลองครุ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงรามอินทรา เขตคันนายาว กรุงเทพมหานคร

วัดคลองครุสร้างในปี พ.ศ. 2515 จากแรงศรัทธาของประชาชนที่ร่วมกันบริจาคที่ดิน ได้รับประกาศตั้งเป็นวัดจากกระทรวงศึกษาธิการเมื่อวันที่ 30 ตุลาคม พ.ศ. 2528 ผู้ขออนุญาตให้สร้างวัดคือ นายประเสริฐ เพ็ชรอุไร ได้รับพระราชทานวิสุงคามสีมาเมื่อวันที่ 15 กันยายน พ.ศ. 2530 วัดมีรูปแบบสถาปัตยกรรมไทยสมัยใหม่ ทั้งอุโบสถและศาลาการเปรียญ โดดเด่นด้วยสวนปฎิบัติธรรมวิปัสสนากรรมฐาน ภายใต้ธรรมชาติอันเงียบสงบวิเวก ภายในมีห้องสมุดเพื่อการศึกษาพระธรรม มีการแสดงปาฐกถาธรรมทุกวันพระและวันอาทิตย์ มีวิหารหลวงปู่ทวด ภายในมีรูปปั้นของหลวงปู่ทวด ปัจจุบันเจ้าอาวาสคือ พระมหาสวัสดิ์ โกวิโท (ป.ธ.๗)

ด้านงานประเพณี วัดมีการจัดงานประเพณีตามวันสำคัญทางพระพุทธศาสนาและประเพณีไทย เช่น ประเพณีสารทเดือนสิบ 4 ภาค ทั้งแบบภาคใต้ ภาคกลาง ภาคเหนือ และภาคอีสาน รวมทั้งจัดให้มีประเพณียกหมฺรับชะลอมสลากภัต การชิงเปรต วันเข้าพรรษา สวดมนต์ข้ามปี เป็นต้น

อ้างอิง
-------

1. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา วัดคลองครุ" (PDF). ราชกิจจานุเบกษา.
2. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-12-25.
3. ↑  "ศาสนสถานที่สำคัญ". สำนักงานเขตคันนายาว. คลังข้อมูลเก่าเก็บจากแหล่งเดิมเมื่อ 2021-01-14. สืบค้นเมื่อ 2020-12-25.
4. ↑  "วัดคลองครุ". พระสังฆาธิการ.
5. ↑  "พุทธศาสนิกชน พร้อมใจสืบสานประเพณีสารทเดือนสิบ 4 ภาค". สำนักงานประชาสัมพันธ์ สำนักปลัดกรุงเทพมหานคร.[*ลิงก์เสีย*]
**วัดขวัญเมือง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองอ้อมนนท์ ในหมู่ที่ 8 บ้านวัดขวัญเมือง (บางข่า) ตำบลบางกร่าง อำเภอเมืองนนทบุรี จังหวัดนนทบุรี ปัจจุบันพระใบฎีกา สมบูรณ์ ปริชาโน ดำรงตำแหน่งเจ้าอาวาส

วัดขวัญเมืองสร้างขึ้นเมื่อ พ.ศ. 2300 ในสมัยอยุธยา ไม่ปรากฏนามและประวัติผู้สร้าง และได้ขนานนามว่า **วัดบางข่า** ได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2452 คณะสงฆ์ได้เปลี่ยนชื่อวัดมาเป็น "วัดขวัญเมือง" เมื่อ พ.ศ. 2483

อาคารเสนาสนะประกอบด้วยอุโบสถ สร้างเมื่อ พ.ศ. 2452 ศาลาการเปรียญ สร้างเมื่อ พ.ศ. 2495 หอสวดมนต์ สร้างเมื่อ พ.ศ. 2477 กุฏิสงฆ์ เป็นอาคารครึ่งตึกครึ่งไม้ วิหาร หอระฆัง ส่วนปูชนียวัตถุ มีพระประธานประจำอุโบสถ พระพุทธรูปหินศิลาแลงซึ่งเคยเป็นพระประธานในอุโบสถหลังเก่าสมัยอู่ทองตอนปลาย ภายหลังได้อัญเชิญมาประดิษฐานที่โคนต้นโพธิ์หน้าวัด พระพุทธรูปศิลาแลงในวิหารอีก 5 องค์ จุดเด่นอีกอย่างหนึ่งของวัดคือ ต้นก้ามปูยักษ์อายุ 100 ปี ขนาด 6 คนโอบ

รายนามเจ้าอาวาส
---------------

* พระสารนาถธรรมาจารย์ (บัว กิตฺติสาโร)
* พระใบฎีกา สมบูรณ์ ปริชาโน

อ้างอิง
-------

1. ↑  "วัดขวัญเมือง". ศูนย์ข้อมูลกลางทางวัฒนธรรม.[*ลิงก์เสีย*]
2. ↑  หวน พินธุพันธ์. "เที่ยวคลองชมวัด : คลองบางกอกน้อย คลองแม่น้ำอ้อม จังหวัดนนทบุรี" (PDF). p. 26.
3. ↑  "นั่งเรือย้อนวันวาน ชมวัด-บ้านสวนริมน้ำ คลองอ้อมนนท์". จส.100.